Дамян Дамянов
Кой казва, че без лик била тъмата…

chitanka.info

Кой казва, че без лик била тъмата?

В прозореца ми всяка вечер тя

дохожда и ме гледа със лицата

на моите мъртви майка и баща.

И ме повикват… Знам ли где? Със горест

и с длани пъдя тези две лица.

Дордето — сам превърнат във прозорец —

и аз един ден някъде отгоре

се спусна в миг пред своите деца…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.